Source: https://www.ebihoreanul.ro/stiri/ultima-or-31-2/poloistii-de-la-csm-digi-au-pierdut-la-berlin-si-raman-cu-trei-puncte-in-grupa-d-a-ligii-campionilor-105025.html
Timestamp: 2019-12-08 14:22:00+00:00

Document:
Poloistii de la CSM Digi au pierdut la Berlin si raman cu trei puncte...
29	Noiembrie	2012, 10:27
Poloiştii de la CSM Digi au pierdut la Berlin şi rămân cu trei puncte în grupa D a Ligii Campionilor
Deşi avea speranţe să obţină un rezultat bun, campioana României la polo, formaţia CSM Digi Oradea, a cedat, în cele din urmă partida de la Berlin cu echipa locală Spandau, din cadrul etapei a V-a a grupei D din Liga Campionilor Europeni. Echipa orădeană a fost învinsă miercuri seara, la două goluri diferenţă, cu scorul de 15-13.
Partida, foarte importantă pentru ambele combatante, în perspectiva calificării în faza următoare, a debutat într-o notă de echilibru, primul sfert încheindu-se, de altfel, la egalitate, scor 4-4.
Din păcate, cel de-al doilea sfert a fost dezastruos pentru orădeni, care nu au reuşit să înscrie decât un singur gol, primind, în schimb, nu mai puţin de 5. S-a intrat, astfel, în pauza mare cu avantajul de 4 goluri al nemţilor, scor 9-5.
Pauza s-a dovedit a fi un sfetnic bun pentru elevii antrenorului Toth Laszlo, care au revenit la joc mult mai motivaţi, impunându-se în sfertul al treilea cu 5-3.
Din păcate, în cele 8 minute aferente ultimului sfert, campionii României nu au reuşit să mai recupereze din diferenţa de două goluri a gazdelor, acest interval încheindu-se la egalitate, 3-3. Astfel, CSM Digi Oradea a trebuit să se recunoască învinsă în final cu 15-13, ceea ce o face să aibă emoţii în continuare în privinţa calificării.
Dacă orădenii ar fi câştigat acest joc, ar fi fost o posibilitate serioasă promovarea în următoarea fază a celei mai prestigioase competiţii continentale intercluburi. Acum, însă, nimic nu este decis, atât CSM, cât şi Galatasaray Istanbul şi Spandau Berlin luptându-se cu şanse egale pentru evitarea ultimului loc în grupă, singurul care duce la părăsirea competiţiei.
Încărcătura şi importanţa confruntării de la Berlin s-a văzut şi în duritatea cu care s-a jucat, fiind consemnate mai multe eliminări, pe parcursul partidei, de la ambele echipe.
În ceea ce priveşte marcatorii, de la orădeni, Botond, Kadar, Ghiban, Matei şi Buşilă şi-au trecut în cont câte două goluri, în timp ce de la Spandau cel mai eficace a fost Mark Politze, autor a patru reuşite.
Pentru campioana Germaniei aceasta a fost prima victorie în grupa D, în timp ce orădeni au câştigat primul joc în etapa precedentă, acasă cu Galatasaray.
Partida retur dintre CSM Digi şi Spandau Berlin va avea loc pe 19 decembrie, la Oradea.
În celălalt joc al etapei a V-a a grupei D, la Istanbul, Szeged din Ungaria a învins echipa Galatasaray cu scorul de 6-4. Partizan Belgrad a avut liber în această rundă.
Spandau Berlin - CSM Digi Oradea 15-13 (4-4, 5-1, 3-5, 3-3)
Principali marcatori Spandau: Politze 4, Miers 3, Schulz 2, Stamm 2.
Marcatori CSM Digi Oradea: Botond 2, Kadar 2, Ghiban 2, Matei 2, Buşilă 2, Diaconu 1, Chioveanu 1, Dunca 1.
Clasamentul grupei D după 5 etape:
1. Szeged 12 p
2. Partizan 7 p
3. Galatasaray 4 p
4. CSM Digi Oradea 3 p
5. Spandau Berlin 3 p
si Gogola?
De Gogola de ce nu se spune nimik??? Sigur s-a facut remarcat cu ceva k doar sa iei 15 goluri e o performanta!!!
Postat 29 Noiembrie 2012, 11:41 de fanpolo
”Din această cocină, medicii și asistenții pleacă în spital, la patul bolnavilor”: Imagini revoltătoare publicate într-un spital județean din România (VIDEO) 15:47, 08 Dec 2019
pe prietenie O "gala" la care premiile se dau pe prietenii... Postat 08 Dec 2019, 16:01 de topograf
sanda Da bă am primit în Unirii că ne-a demolat... Postat 08 Dec 2019, 15:22 de two
two Toată Oradea știe pe cine a băgat Ceaușescu... Postat 08 Dec 2019, 14:34 de Sandu1206
sanda Dacă vii de la Binș, Șchei sau Mărghita... Postat 08 Dec 2019, 14:25 de two

References: CSM 
 CSM 
 CSM 
 CSM 
 CSM 
 CSM 
 CSM 
 CSM